URDHËR 
Nr. 30, datë 15.2.2022

PËR DELEGIM KOMPETENCASH

Mbështetur në nenin 102, pika 4 të Kushtetutës së Republikës së Shqipërisë, në ligjin nr. 23/2015, “Për shërbimin e jashtëm të RSH-së”, nenet 22 e vijuese, të ligjit nr. 44, datë 30.4.2015, “Kodi i Procedurave Administrative të Republikës së Shqipërisë”, si dhe nenit 11, të ligjit nr. 90/2012, “Për organizimin dhe funksionimin e administratës shtetërore”, 

URDHËROJ:

1. Delegimin e kompetencave të titullarit të Ministrisë për Evropën dhe Punët e Jashtme, Sekretarit të Përgjithshëm të Ministrisë për Evropën dhe Punët e Jashtme, për çështjet e mëposhtme:
a) Të nënshkruajë autorizimet për përfaqësim ligjor të Ministrisë për Evropën dhe Punët e Jashtme, në emër të personit që do të përfaqësojë ministrinë në të gjitha shkallët e gjykimit, duke përfshirë kërkesëpadi, kërkesë, shtim, pakësim, saktësim apo heqje dorë nga objekti i kërkesëpadisë, kundërpadi, ankim kundër vendimeve të ndërmjetme dhe përfundimtare, kërkesë për pezullim, kërkesë për përjashtim gjyqtari, si dhe çdo kërkesë tjetër që ka lidhje apo del nga rrethanat e gjykimit të kësaj çështjeje, si dhe t’i nënshkruajnë ato. Përfaqësuesi i autorizuar nga Sekretari i Përgjithshëm i Ministrisë për Evropën dhe Punët e Jashtme, i përcaktuar sipas kësaj pike, ka të drejtë të kryejë çdo veprim procedural përpara gjykatës, konform parashikimeve të ligjit nr. 44/2015 “Kodi i Procedurave Administrative i Republikës së Shqipërisë”, përveç rasteve kur kjo e drejtë kufizohet në aktin e autorizimit;
b) Delegimin e kompetencave të titullarit të autoritetit kontraktor, për të gjitha procedurat e prokurimeve publike me fonde buxhetore për Ministrinë për Evropën dhe Punët e Jashtme;
c) Për nënshkrimin e autorizimeve për dërgimin me shërbim të punonjësve Ministrisë për Evropën dhe Punët e Jashtme jashtë qendrës së punës brenda territorit të Republikës së Shqipërisë, me largësi mbi 100 km dhe jashtë vendit.
2. Këto kompetenca do të ushtrohen nga Sekretari i Përgjithshëm i Ministrisë për Evropën dhe Punët e Jashtme, menjëherë me hyrjen në fuqi të këtij urdhri.
3. Delegimi i kompetencave mbaron me revokimin e aktit të delegimit, si dhe pushimin e ekzistencës së organit delegues apo të deleguar.
[bookmark: _GoBack]4. Ngarkohet Sekretari i Përgjithshëm i Ministrisë për Evropën dhe Punët e Jashtme për zbatimin e këtij urdhri.
5. Urdhri nr. 555, datë 1.11.2021, “Për delegim kompetence”, shfuqizohet.
6. Urdhri nr. 15, datë 13.1.2021, “Për delegim kompetencash për procedurat e prokurimit publik”, shfuqizohet.
Ky urdhër hyn në fuqi menjëherë dhe botohet në Fletoren Zyrtare.

